stanford-oval/wikipedia huggingface dataset:
Aleksei Borovitin

| Mitalit> Maa:   Neuvostoliitto.Miesten mäkihyppy.MM-kilpailut  | Mitalit> Maa:   Neuvostoliitto.Miesten mäkihyppy.MM-kilpailut  | Mitalit> Maa:   Neuvostoliitto.Miesten mäkihyppy.MM-kilpailut  | Maa:   Neuvostoliitto> Miesten mäkihyppy. |
| --- | --- | --- | --- |
|  Pronssia | Falun 1974 | normaalimäki |  |
|  Pronssia | Lahti 1978 | suurmäki |  |
Aleksei Aleksejevitš Borovitin (ven. Алексей Алексеевич Боровитин) s. 14. helmikuuta 1954 Kirov) on venäläinen mäkihyppääjä, joka aktiiviurallaan edusti Neuvostoliittoa. Seuratasolla hän edusti Dynamo Kirovia.
Borovitin saavutti Falunin MM-kilpailuissa 1974 pronssia normaalimäessä ja sijoittui  suurmäessä neljänneksi. Lahden MM-kilpailuissa 1978 hän sai suurmäessä pronssia. Lentomäen MM-kilpailuissa hän oli neljäs Vikersundissa 1977.
Borovitin kilpaili kaksissa olympialaisissa. Innsbruckissa 1976 hän sijoittui normaalimäessä 15:nneksi ja suurmäessä 19:nneksi, Lake Placidissa 1980 normaalimäessä 21:nneksi ja suurmäessä 36:nneksi.
Borovitin voitti Holmenkollenin kisojen mäkihyppykilpailun 1977. Salpausselän kisoissa hän voitti suurmäen kilpailun 1974 ja 1977.
Ahti Herrala

Erkki Julius Niini, sukunimi aik. Lind, kirjailijanimi Ahti Herrala (3. toukokuuta 1896 Pori – 18. huhtikuuta 1969 Jyväskylä) oli suomalainen nuortenkirjailija.
Erkki Niinin vanhemmat olivat kirvesmies, talonomistaja Johan Kustaa Lind ja Sofia Amanda Naski.
Teoksia

Omalla nimellä :
Jyväskylän Työväenyhdistyksen seitsemäs vuosikymmen 1948–1957.   Osuuskunta Työn Voima kirjapaino 1958
Nimimerkillä Ahti Herrala:
Liekehtivä kuva : seikkailukertomus pojille. Tammen nuorisokirjoja 13.    Tammi 1947
Aleksei Bondarenko

| Mitalit> Maa:   Venäjä.Miesten telinevoimistelu. Olympialaiset  | Mitalit> Maa:   Venäjä.Miesten telinevoimistelu. Olympialaiset  | Mitalit> Maa:   Venäjä.Miesten telinevoimistelu. Olympialaiset  | Maa:   Venäjä> Miesten telinevoimistelu. |
| --- | --- | --- | --- |
|  Hopeaa | Sydney 2000 | hyppy |  |
|  Pronssia | Sydney 2000 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Lausanne 1997 | moniottelu |  |
|  Hopeaa | Tianjin 1999 | nojapuut |  |
|  Hopeaa | Tianjin 1999 | joukkuekilpailu |  |
|  Pronssia | Lausanne 1997 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Pietari 1998 | moniottelu |  |
|  Kultaa | Pietari 1998 | nojapuut |  |
|  Kultaa | Bremen 2000 | joukkuekilpailu |  |
|  Hopeaa | Pietari 1998 | hevonen |  |
|  Hopeaa | Pietari 1998 | joukkuekilpailu |  |
|  Hopeaa | Patras 2002 | joukkuekilpailu |  |
|  Pronssia | Pietari 1998 | permanto |  |
|  Pronssia | Bremen 2000 | permanto |  |
|  Pronssia | Bremen 2000 | nojapuut |  |
|  Pronssia | Patras 2002 | moniottelu |  |
Aleksei Petrovitš Bondarenko (ven. Алексей Петрович Бондаренко, s. 23. elokuuta 1978 Qostanaj, Kazahstanin SNT) on venäläinen entinen telinevoimistelija, olympia- ja MM-mitalisti sekä Euroopan mestari.
Bondarenko saavutti Sydneyn kesäolympialaisissa 2000 hopeaa hypyssä ja pronssia joukkuekilpailussa. Lisäksi hän oli rekillä neljäs ja moniottelussa seitsemäs. Ateenassa 2004 hän oli joukkuekilpailussa kuudes, hypyssä kahdeksas ja moniottelussa 13:s. MM-kilpailuista Bondarenko saavutti 1990-luvun lopulla kolme hopeamitalia ja yhden pronssin. EM-kilpailuista hän voitti kolme kulta-, kolme hopea- ja neljä pronssimitalia.
Aamu (kappale)

| ”Aamu” Anssi Kela |
| --- | --- | --- |

Singlen tiedot
 Albumilta: Aukio
 Julkaistu: 8. kesäkuuta 2009
 Tekijä(t): Anssi Kela
 Tuottaja(t): Anssi Kela Tommi Viksten
 Tyylilaji: suomirock
 Kesto: 04.26
 Levy-yhtiö: Sony Music
Anssi Kelan muut singlet
| ”Suomalainen” 2007 | ”Aamu” 2009 | ”Kaivos” 2009 |
”Aamu” on suomalaisen laulaja-lauluntekijän Anssi Kelan kappale, joka julkaistiin singlenä 8. kesäkuuta 2009. Kappale on ensimmäinen singlejulkaisu Kelan neljänneltä sooloalbumilta Aukio.
”Aamu” on kolmas kappale Aukio-konseptialbumilla. Kappaleessa tarinan päähenkilö ”valmistautuu jälleen uuteen työpäivään. Päivään, joka alkaa kuten kaikki muutkin, mutta joka kuitenkin tulee muuttamaan kaiken”. Musiikillisesti kappale nyökkää AOR-musiikin ja ”amerikkalaisen areenarokin” suuntaan Rick Springfieldin ja The E Street Bandin hengessä. Kelalle on myöhemmin sanottu, että kappaleen kitarariffi on ”kopioitu ties kuinka monesta kappaleesta”, mihin hän on todennut ”en minä siinä yrittänytkään keksiä pyörää uudestaan”.
Kappaleeseen kuvattiin OP Komosen ohjaama musiikkivideo Finnvox-studiolla. Video on kasattu Aukio-albumin äänityksistä tehdyn studiopäiväkirjan kuvamateriaalista.
”Aamu” nousi parhaimillaan Suomen virallisen single- ja latauslistan sijalle kaksi. Radiosoittolistalla kappale sijoittui kolmanneksi.
Kappaleet

Aamu – 4.26
Listasijoitukset

| Lista | Paras sijoitus |
| --- | --- |
Suomen virallinen singlelista: 2 
Suomen virallinen latauslista: 2 
Radiosoittolista: 3
Ahti Huhtaniska

Ahti Huhtaniska on suomalainen lentopalloerotuomari. Huhtaniskalla on takanaan mittava ura kotimaisilla ja kansainvälisillä lentopallokentillä. Vuonna 2016 hän tuomitsi miesten lentopallon Mestareiden liigan lopputurnauksessa ja miesten Mestarien liigan loppuottelun Zeni Kazanin ja Trentinon välillä Puolan Krakovassa.  Muiden Euroopan cupien loppupeleissä hän oli tuominnut aiemmin kuusi kertaa, joista kaksi kertaa naisten Mestarien liigassa. Kerran hän on viheltänyt loppuottelussa.
Aikuisten EM-kisoissa Huhtaniska on ollut tuomarina vuoden 2007 Moskovan kisoista alkaen eli yhteensä viisi kertaa. Vuosina 2011, 2013 ja 2015 hän tuomitsi mitalipeleissä asti. Huhtaniska vihelsi myös Puolan MM-kisoissa 2014. Maailmanliigan pelejä hän on tuominnut vuodesta 2008 alkaen joka vuosi. Huhtaniska on valittu neljästi kauden liigatuomariksi Suomessa 2010, 2013, 2014 ja 2015. Kauden erotuomariksi hänet on niin ikään valittu neljästi vuosina 2004, 2008, 2010 ja 2012.
Huhtaniska aloitti kansainvälisen tuomariuransa vuonna 1999. Vuotta aiemmin hän oli käynyt kansainvälisen erotuomarikurssin 38-vuotiaana. Kansainvälisten lentopallotuomareiden eläkeikä on 55 vuotta, joten Huhtaniskan kv-erotuomarointi päättyy joulukuussa 2016 eläkeiän täytyttyä. Kotimaisilla lentopallokentillä hän tuomitsee niin ikään viimeisen ottelunsa vuoden 2016 lopulla.
Huhtaniska pelasi omalla pelaajaurallaan parhaimmillaan SM-sarjassa vuosina 1983-86. Aktiivinen lentopalloura päättyi vuonna 1993 ykkössarjatason otteluissa.
Tuomariura

1-luokan tuomarikortti 1996, jolloin myös yksittäisiä liigatuomarin tehtäviä.
Kansainvälinen tuomarikurssi Tunisiassa 1999.
Liigapelejä tuomarina yhteensä 425 ja muutama tulee vielä.
Viimeinen tuomittu liigapeli Raisiossa 10.12.2016 Loimu – Sampo.
Miesten liigafinaaleissa 2004 alkaen 13 kertaa peräkkäin 47 ottelua.
Suomen Cupin finaalien tuomarina vuodesta 2001 alkaen.
Tuomittuja kansainvälisiä otteluita 201 kpl.
Viimeinen kv. peli Istanbulissa 22.12. Mestarien liigaa BBSK Istanbul - Dinamo Moskova.
Miesten MM-kisat 2014.
Kuudet miesten ja naisten EM-kisat 2007-2015.
Maailmanliiga 2008-2016.
Naisten World Grand Prix 2015-2016.
Euroopan cupien Final Four -lopputurnaukset 6 kertaa. Niistä Mestarien liigaa kolme kertaa, yksi finaaliottelu vuonna 2016 Rzeszowissa, Puolassa.
Kauden erotuomari 2004, 2008, 2010, 2012.
Kauden liigatuomari 2010, 2013-2016
Aivan pihalla

Aivan pihalla (Oblivious) on komediallinen game show, jota esitettiin yhdysvaltalaisella TNN/Spike TV -televisiokanavalla vuodesta 2002 vuoteen 2004. Suomessa televisiosarjaa esittää SuomiTV.
Sarjaa esitettiin tai esitetään myös Challenge-televisiokanavalla Isossa-Britanniassa, Irlannissa ja The Comedy Channel -kanavalla Australiassa, Real TV -kanavalla Etelä-Koreassa sekä TV2 Zebra -kanavalla Norjassa. Sarjaa juontaa koomikko Regan Burns.
Myöhemmin sarjasta julkaistiin DVD, joka sisältää kaikki kahden tuotantokauden jaksot.
Aivar Rehemaa

Aivar Rehemaa
Aivar Rehemaa (s. 28. syyskuuta 1982 Tartto) on virolainen uransa lopettanut maastohiihtäjä.
Nuorten MM-kilpailuissa Schonachissa 2002 Rehemaa saavutti kultaa 30 kilometrin perinteisen hiihtotavan yhteislähtökilpailussa. Aikuisten MM-kilpailuihin hän on osallistunut viitenä eri vuonna. Val di Fiemmessä 2003 hän sijoittui 30 kilometrin perinteisen hiihtotavan yhteislähtökilpailussa 19:nneksi. Sapporossa 2007 hänen paras henkilökohtainen sijoituksensa oli 32:s sija 50 kilometrin perinteisen hiihtotavan yhteislähtökilpailusta. Liberecissä 2009 hän sijoittui 50 kilometrin vapaan hiihtotavan yhteislähtökilpailussa kymmenenneksi. Oslossa 2011 hän oli parhaimmillaan 32:s 50 kilometrin vapaan hiihtotavan kilpailussa. Val di Fiemmessä 2013 Rehemaa sijoittui 15 kilometrin vapaan hiihtotavan kilpailussa seitsemänneksi. Hän on osallistunut kaksiin olympialaisiin; Torinossa 2006 hän ei sijoittunut henkilökohtaisissa kilpailuissa 30 parhaan joukkoon ja Vancouverissa 2010 hän jäi niin ikään 30 parhaan ulkopuolelle.
Rehemaa kilpaili maastohiihdon maailmancupissa ensimmäisen kerran Otepäässä helmikuussa 2001 sijoittuen 10 kilometrin perinteisen hiihtotavan kilpailussa 61:nneksi. Ensimmäiset maailmancupin pisteensä hän saavutti Otepäässä tammikuussa 2003 oltuaan 30 kilometrin perinteisen hiihtotavan yhteislähtökilpailussa 27:s. Kymmenen parhaan joukkoon hän on sijoittunut henkilökohtaisissa kilpailuissa kerran; se tapahtui Valdidentrossa helmikuussa 2009, kun hän oli 15 kilometrin perinteisen hiihtotavan kilpailussa kahdeksas.
Rehemaa lopetti uransa maastohiihtäjänä vuonna 2017.
Maastohiihtäjät Kristina Šmigun-Vähi ja Katrin Šmigun ovat Rehemaan serkkuja.
Aivars Kalējs

Aivars Kalējs (s. 22. huhtikuuta 1951 Riika) on latvialainen säveltäjä ja urkuri.
Kalējs opiskeli aluksi Emīls Dārziņš -musiikkikoulussa ja sitten vuodesta 1969 Latvian Jāzeps Vītols -musiikkiakatemiassa. Hän valmistui Ādolfs Skulten sävellysluokalta vuonna 1974 ja Nikolajs Vanadziņšin urkuluokalta vuonna 1977. Hän sai lisäksi harmonian ja polyfonian opetusta Lūcija Garūtalta. Hän osallistui Ewald Kooimanin ja Leo Krämerin pitämille urkumestarikursseille. Kalējs on esiintynyt eri puolilla maailmaa urkumusiikkifestivaaleilla. Hän on esiintynyt myös eri kuorojen ja kamariorkesterien, kuten Kremerata Baltican kanssa.
Kalējs on voittanut säveltäjänä useita palkintoja niin orkesteri- kuin urku- ja vokaaliteoksillaan.
Air Burkina

Air Burkinan Fokker F-28
Air Burkina (IATA: 2J, ICAO: VBW) on Burkina Fason kansallinen lentoyhtiö. Alun perin Air Burkina perustettiin 17. maaliskuuta 1967 nimellä Air Volta. Yhtiön lentokohteita ovat Ouagadougou, Bobo Dioulasso, Niamey, Cotonou, Lomé, Abidjan, Bamako, Dakar ja Pariisi. Ouagadougou on ainoa kohde, josta on lentoja kaikkiin yhtiön kohteisiin.
Laivasto

Yhtiön laivasto koostuu seuraavista lentokoneista (heinäkuu 2015):
1 Embraer 170 (1 tulossa laivastoon)
1 McDonnell Douglas MD-87
Aiheesta muualla

Air Burkina (ranskaksi, englanniksi)
Aljaksandr Haltšanjuk

| Aljaksandr Haltšanjuk> Henkilötiedot |
| --- | --- |
Syntynyt: 28. heinäkuuta 1967 Minsk, Neuvostoliitto
Kansalaisuus:   Valko-Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  88 kg
Pelaajaura
Pääsarjaura:  1986–2007
Seurat:  Dinamo Minsk (PL/BeXL) Dinamo Moskova (NL) Milwaukee Admirals (IHL) Madison Monsters (CoHL) Michigan K-Wings (IHL) Eisbären Berlin (DEL) Avangard Omsk (RSL) Milano Vipers (Serie A) HC Asiago (Serie A) Himik Voskresensk (VL) SKA Pietari (RSL) Himvolokno Mogiljov (BeXL) Njoman Hrodna (BeXL)
Aljaksandr Mikalajevitš Haltšanjuk (valkoven. Аляксандр Мікалаевіч Гальчанюк, ven. Александр Николаевич Гальченюк, Aleksandr Nikolajevitš Galtšenjuk, s. 28. heinäkuuta 1967 Minsk) on entinen valkovenäläinen ja neuvostoliittolainen jääkiekkoilija. Haltšanjuk pelasi Kanada-cupissa Neuvostoliiton jääkiekkomaajoukkueessa vuonna 1991.
Aljaksandar Dubko

Aljaksandar Dubko (valkoven. Аляксандар Дубко, ven. Александр Дубко, Aleksandr Dubko; 14. tammikuuta 1938 - 4. helmikuuta 2001) oli Hrodnan alueellisen hallituksen puheenjohtaja. Vuonna 1994 hän oli ehdokkaana Valko-Venäjän presidentinvaalissa. Hän oli aiemmin myös jäsenenä Valko-Venäjän neuvostotasavallan sekä Neuvostoliiton korkeimmassa neuvostossa.
Presidentti Lukašenkan myönsi hänelle postuumisti 30. kesäkuuta 2001 Valko-Venäjän sankarin arvon pitkäaikaisesta työstään Neuvostoliiton ja Valko-Venäjän kansalaisten hyväksi.
Aino Saarinen

| Aino Saarinen> Henkilötiedot |
| --- | --- |
Syntynyt: 1992
Ammatti:  tutkija
Arvonimi: dosentti
Aiheesta muualla
Kotisivu
Aino Saarinen (s. 1992) on suomalainen tutkija ja dosentti. Hän työskentelee Helsingin yliopistossa yliopistonlehtorina. Saarinen on väitellyt tohtoriksi kolmelta eri tieteenalalta: psykologiasta 2018, lääketieteestä kesällä 2020 ja kasvatustieteestä syksyllä 2020. Väitellessään lääketieteestä 2020 hänestä tuli Suomen nuorin tuplatohtori 27-vuotiaana, edellinen ennätys oli 28-vuotiaana toisen tohtorintutkintonsa suorittaneella Juuso Töylillä.
Väitöskirjakohu

Aino Saarisen kasvatustieteen väitöskirja aiheutti mediakohun jo ennen ilmestymistään, kun Helsingin Sanomien toimittaja oli ollut kuuntelemassa Saarisen kolmannen väitöskirjan ohjaajan, professori Liisa Keltikangas-Järvisen esitelmää koulutuksen tasa-arvosta. Keltikangas-Järvinen oli viitannut puheessaan Saarisen tulevaan väitöskirjaan. Saarinen ei olisi halunnut antaa haastattelua keskeneräisestä tutkimuksesta, mutta toimittaja oli ilmoittanut, että juttu tehtäisiin, suostuisi Saarinen haastateltavaksi tai ei. Haastattelu julkaistiin sunnuntaina 18.11.2018, ja siinä kritisoitiin digilaitteiden käyttöä opetuksessa ja ilmiöoppimista. Uutisen mukaan ilmiöoppiminen oli yhteydessä merkittävästi heikompiin oppimistuloksiin, kuten myös digilaitteiden käyttö: mitä enemmän oppimiseen käytettiin digilaitteita, sitä heikompia oppimistulokset olivat kaikilla Pisa-testien osa-alueilla. Uutinen aiheutti paljon keskustelua, muun muassa Opetushallituksen pääjohtaja ihmetteli tuloksia. Saarinen kertoi hämmästyneensä saaneensa palautteen määrästä.
Tutkimustulokset herättivät uudelleen keskustelua syksyllä 2020, kun väitöskirja valmistui. Evoluutiobiologi Tuomas Aivelo kritisoi väitöskirjan laadunvarmistusprosessin poikkeavuuksia. Aivelon mukaan paljon yhteiskunnallista keskustelua jo ennen julkaisuaan aiheuttanut tutkimus jos mikä olisi ansainnut kunnollisen laadunvarmistuksen. Kasvatustieteen tohtori Antti Moilanen kritisoi Kasvatus-lehdessä julkaistussa kirjoituksessaan väitöskirjan tuloksia. Moilasen mukaan Saarisen käyttämästä aineistosta ei voida tehdä päätelmiä itseohjautuvan oppimisen ja oppimistulosten välisestä yhteydestä.
Heinäkuussa 2022 Suomen Kuvalehti julkaisi artikkelin Saarisen väitösprosessista. Väitöskirjan johtopäätöksiä oli pidetty yliopiston käytäväpuheissa turhan lennokkaina, tutkimuksen näyttöä moitittu heikoksi ja Pisa-aineistoa liian ongelmallisena oppimistulosten arviointiin. Helsingin yliopiston psykometriikan yliopisto-opettajana työskennellyt Jari Lipsanen ei kuitenkaan löytänyt Saarisen analyyseistä virheitä.
Aiheesta muualla

Aino Saarinen Helsingin yliopiston tutkijaportaalissa
A Dead Heavy Day

| A Dead Heavy Day Poisonblack |
| --- | --- | --- |

Studioalbumin tiedot
 Äänitetty : Soundmix Studio, Oulu joulukuu 2007 – tammikuu 2008
 Julkaistu: 27. elokuuta 2008
 Tuottaja(t): Poisonblack
 Tyylilaji: goottimetalli, metal
 Kesto: 56.49
 Levy-yhtiö: Century Media
Listasijoitukset
  Suomen virallinen lista: 6.
Poisonblackin muut julkaisut
| Lust Stained Despair 2006 | A Dead Heavy Day 2008 | Classics 2009 |
Singlet albumilta A Dead Heavy Day
 ”Bear the Cross” Julkaistu: 13. elokuuta 2008
A Dead Heavy Day (lyhennettynä ADHD) on suomalaisen metalliyhtye Poisonblackin kolmas albumi. Se julkaistiin vuonna 2008.
Albumi nousi Suomen virallisen listan sijalle 6.
Kappaleet

Introuder – 0.31
Diane – 3.57
Left Behind – 4.45
Bear the Cross – 3.52
A Dead Heavy Day – 5.07
Me, Myself, & I – 4.31
X – 6.10
Human-Compost – 5.24
The Days Between – 6.20
Hatelove – 3.58
Lowlife – 4.28
Only You Can Tear Me Apart – 7.46
Kokoonpano

Ville Laihiala – laulu, kitara
Janne Markus – kitara
Antti Remes – bassokitara
Tarmo Kanerva – rummut
Marco Sneck – kosketinsoitin
+
Antti Haapsamo – laulu (kappale 8)
Kokoonpano > Tuotanto

Kari "Kakke" Vähäkuopus – äänittäjä
Aksu Hanttu – miksaaja
Svante Forsbäck – masteroija
Stefan Wibbeke – grafiikka
Arvostelut

Blabbermouth:
Imperiumi.net:
The Metal Forge:
Soundi:
Aiheesta muualla

Albumi A Dead Heavy Day Encyclopaedia Metallum -sivustolla (englanniksi)
A Dead Heavy Day discogs.com -sivustolla
Alessandri

Alessandri on muun muassa seuraavien henkilöiden sukunimi:
Arturo Alessandri Palma (1868–1950), Chilen presidentti 1920–1925 ja 1932–1937
Felice Alessandri (1747–1798), italialainen säveltäjä
Marcel Alessandri (1895–1968), ranskalainen kenraali.
Amer Gojak

Amer Gojak syyskuussa 2014.
Amer Gojak (s. 13. helmikuuta 1997 Sarajevo) on bosniahertsegovinalainen jalkapalloilija, pelipaikaltaan hyökkäävä keskikenttäpelaaja. Hän on pituudeltaan 184-senttimetrinen. Hän on pelannut Bosnia ja Hertsegovinan maajoukkueessa ja edustaa seuratasolla italialaisseura Torinoa lainalla kroatialaisesta Dinamo Zagrebista.
Gojak siirtyi kotimaansa Olimpicista kroatialaisseura Dinamo Zagrebiin helmikuussa 2015. Lokakuussa 2020 hän siirtyi kauden loppuun kestävällä lainasopimuksella italialaisseura Torinoon. Hän on kaudella 2020–2021 pelannut Serie A:ssa 15 ottelua, joista kuusi ottelua avauskokoonpanossa, ja tehnyt maalin voitokkaassa vierasottelussa Parmaa vastaan.
Gojak on pelannut Bosnia ja Hertsegovinan eri nuorisomaajoukkueissa useita kymmeniä maaotteluita. Bosnia ja Hertsegovinan A-maajoukkueessa hän pelasi ensimmäisen kerran marraskuussa 2018 Kansojen liigan ottelussa Itävaltaa vastaan. Vuoden 2020 loppuun mennessä hän on pelannut 18 A-maaottelua, joissa hän on tehnyt neljä maalia: kaksi syyskuussa 2019 EM-karsinnassa Liechtensteinia vastaan, yhden kolme päivää myöhemmin Armeniaa vastaan ja yhden lokakuussa 2019 EM-karsinnassa Kreikkaa vastaan.
A Day at the Races

| A Day at the Races Queen |
| --- | --- | --- |

Studioalbumin tiedot
 Äänitetty : heinäkuu-marraskuu 1976, The Manor, Wessex ja Sarm East, Englanti 
 Julkaistu: 10. joulukuuta 1976 (UK), 18. joulukuuta 1976 (US) 
 Tuottaja(t): Queen (Mercury, May, Taylor, Deacon)
 Tyylilaji: hard rock, taiderock, glam rock
 Kesto: 44.24
 Levy-yhtiö: EMI, Parlophone (Eurooppa) Elektra, Hollywood Records (USA)
Queenin muut julkaisut
| A Night at the Opera 1975 | A Day at the Races 1976 | News of the World 1977 |
A Day at the Races on vuonna 1976 julkaistu brittiläisen Queen-yhtyeen viides albumi. Se äänitettiin vuonna 1976 Isossa-Britanniassa ja julkaistiin samana vuonna 18. joulukuuta. Albumi pääsi Ison-Britannian, Japanin ja Alankomaiden listoilla ykköseksi. Albumi oli ensimmäinen jota tuottamassa ei ollut neljä ensimmäistä albumia tuottanut Roy Thomas Baker, yhtye tuotti albumin omin voimin.
Albumi on nimetty Marx-veljesten komediaelokuvan Päivä kilpa-ajoissa englanninkielisen nimen mukaan samoin kuin edellinenkin albumi A Night at the Opera.
Albumin single "Long Away" on yksi Queenin kappaleista, joita  pääasiallinen solisti Freddie Mercury ei laula. Hänen sijaansa lauluosuudesta vastaa kitaristi Brian May. Levyn tunnetuimmat kappaleet ovat Somebody To Love, Good Old-Fashioned Lover Boy ja Tie Your Mother Down, joista viimeisin oli julkaisunsa jälkeen lähes aina Queenin konserttien avauskappale.
Julkaisut

Albumi julkaistiin 10. joulukuuta 1976 Britanniassa ja 18. joulukuuta 1976 Yhdysvalloissa vinyylilevynä ja C-kasettina. Albumi nousi Britannian myyntilistalla parhaimmillaan ensimmäiselle sijalle 24 listaviikon aikana ja se palkittiin kultalevyllä 1. joulukuuta 1976. Yhdysvaltojen myyntilistalla albumi kipusi viidennelle sijalle 19 listaviikon aikana ja palkittiin myös kultalevyllä.
CD-levynä albumi julkaistiin ensimmäistä kertaa vuonna 1986. Vuonna 1991 Hollywood Records julkaisi CD-levyn uudelleen kahden bonuskappaleen kera. Euroopassa ja Japanissa CD-levy julkaistiin uudelleen vuosina 1993-1994 sekä Japanissa vielä 1998. Vuonna 2001 Japanissa julkaistiin äänenlaadultaan parannettu remasteroitu CD-levy, joka sittemmin julkaistiin myös Euroopassa ja Japanissa uudelleen vuonna 2004.
Kappaleet

A-puoli
Tie Your Mother Down – 4.47 (säv. May)
You Take My Breath Away – 5.08 (säv. Mercury)
Long Away – 3.33 (säv. May)
The Millionaire Waltz – 4.54 (säv. Mercury)
You And I – 3.25 (säv. Deacon)
B-puoli
Somebody to Love – 4.56 (säv. Mercury)
White Man – 4.59 (säv. May)
Good Old-Fashioned Lover Boy – 2.54 (säv. Mercury)
Drowse – 3.45 (säv. Taylor)
Teo Torriatte (Let Us Cling Together) – 5.57 (säv. May)
Hollywood Recordsin vuonna 1991 julkaisema CD-levy sisältää myös kaksi uudelleensovitettua bonuskappaletta:
Tie Your Mother Down (1991 remix) – 3.44 (säv. May, sov. Matt Wallace)
Somebody To Love (1991 Remix) – 5.00 (säv. Mercury, sov. Randy Badazz)
Kokoonpano

Freddie Mercury - laulu, koskettimet
Brian May - kitara, laulu
Roger Taylor - rummut, laulu, lyömäsoittimet
John Deacon - bassokitara
Singlet

Somebody To Love (Mercury) / White Man (May) – 1976
Tie Your Mother Down (Mercury) / You And I (Deacon) – 1977
Queen's First EP - 1977
Yhtyeen ensimmäinen EP sisälsi kappaleet Good Old-Fashioned Lover Boy (Mercury), Death On Two Legs (Dedicated To...) (Mercury), White Queen (As It Began) (May) ja Tenement Funster (Taylor).
Teo Torriatte (Let Us Cling Together) (May) / Good Old-Fashioned Lover Boy (Mercury) – 1977
Julkaistu ainoastaan Japanissa.
Long Away (May) / You And I (Deacon) – 1977
Julkaistu ainoastaan Yhdysvalloissa, Kanadassa, Uudessa-Seelannissa ja Thaimaassa.
Aiheesta muualla > Albumin arvosteluja

Levyarvostelu  Rolling Stone -lehdessä (Arkistoitu – Internet Archive) Dave Marsh, julkaistu 24. helmikuuta 1977 (englanniksi)
Levyarvostelu allmusic -sivustolla Greg Prato (englanniksi)
Queen Archives -sivustolle sanomalehdistä koottuja arvosteluja:
Washington Post (Arkistoitu – Internet Archive), julkaistu  7. helmikuuta 1977 (englanniksi)
Winnipeg Free Press (Arkistoitu – Internet Archive) Robert Hilburn, julkaistu  20. helmikuuta 1977 (englanniksi)
Queenin ensimmäinen EP-julkaisu "Queen's First EP"
Aikuiskoulutustuki

Aikuiskoulutustuki oli sosiaalituki, jota Suomessa työntekijä tai yrittäjä saattoi saada omaehtoiseen ammatilliseen koulutukseen. Aikuiskoulutustukea haettiin Työllisyysrahastosta. Aikuiskoulutustukea maksettiin 32 518 henkilölle yhteensä 189,3 miljoonaa euroa vuonna 2023.
Palkansaajan aikuiskoulutustuki oli ansiosidonnainen etuus, joka koostui perusosasta ja palkkatulojen perusteella määräytyvästä ansio-osasta. Yrittäjän aikuiskoulutustuki oli aina perusosan suuruinen. Palkansaajan aikuiskoulutustuki rahoitettiin kokonaan työttömyysvakuutusmaksujen tuotosta. Valtio maksoi yrittäjän aikuiskoulutustuen.
Aikuiskoulutustukea saattoi saada enintään 15 kuukauden ajan, kerran työuran aikana. Tukea saattoi hakea yhdessä tai useammassa jaksossa. Tukea myönnettiin tutkintoon tai tutkinnon osan suorittamiseen johtavaan opiskeluun sekä ammatilliseen lisä- ja täydennyskoulutukseen julkisen viranomaisen alaisessa oppilaitoksessa. Oppilaitoksen tulei toimia Suomessa.
Aikuiskoulutustuen saamisen edellytykset olivat
yhteensä vähintään 8 vuotta työhistoriaa,
vähintään vuosi nykyisen työnantajan palveluksessa tai vähintään vuosi YEL- tai MYEL-vakuutettua yrittäjänä,
työnantajan myöntämä osittainen tai palkaton opintovapaa,
opintojen kuuluminen tuen piiriin sekä
Suomen sosiaaliturvan piiriin kuuluminen.
Kaikkien aikuiskoulutustuen saamisehtojen tulei täyttyä, jotta oli oikeutettu tukeen.